Sing dat die aarde bewe – toortsie.com
Julie 12, 2018 Julie 12, 2018 ~ Toortsie
Paulus en Silas is in die tronk gegooi omdat hule ‘n waarsêersgees uit ‘n vrou verdryf het en haar eienaars toe nie meer geld met haar kon maak nie. Hulle het haar toe gaan verkla en gesê dat Paulus-hulle net moeilikheidsmakers is. Hulle klere is van hulle lyf afgeskeur en hulle is erg geslaan en in die tronk gegooi.
In daardie erg ongemaklike omstandighede, wat hulle lywe stukkend geslaan is, hulle voete vasgeklem is, tronke in daardie dae regtig onaangenaam was in vergelyking met vandag, bid hulle en sing tot lof van God. Kan jy nou meer! Hulle sing, terwyl die ander gevangenis na hulle luister!
En hier gebeur die wonder: Terwyl hulle so tot God se eer sing, kom daar ‘n groot aardbewing wat die fondamente van die tronk laat bewe en die tronkdeure oopgaan en die gevangenis se boeie losraak.
Terloops, het julle al daardie ou boeie en klampe gesien waarin gevangenis vasgeklamp (vasgeklem?) was? Dit was nie sommer vir losskud nie!
So Paulus-hulle sing om God te loof en Hy hoor hulle, selfs waar hulle in die binneste sel van die tronk vasgeboei was, en Hy reageer op Sy spesiale manier: Hy stuur ‘n aardbewing!
Die tronkbewaarder wil homself net daar doodmaak, want hoe nou gemaak? Nou is hy weer in die moeilikheid, omdat hy nie die gevangenis behoorlik opgepas het nie!
Maar niemand hardloop weg nie, die tronkbewaarder hoef homself nie dood te maak nie, en hy kom tot bekering! Is dit nie mooi nie? Hy kom tot bekering en neem hulle huis toe om hulle wonde te versorg, en sy hele huishouding kom tot bekering.
Wonderlik wat ‘n bietjie musiek kan maak, né?
Posted in Geleefde Christenskap,Musiek in die Bybel
‹ PreviousToortsie se dankbaarheidsreis 16
Next ›Wêreld Koor Olimpiese Spele
19 thoughts on “Sing dat die aarde bewe”
Julie 12, 2018 om 7:24 vm
Jy vertel ons nie van jul eie koor-ondervinding op die oomblik nie?
Julie 12, 2018 om 8:10 vm
Ek sal nog. Dis fantasties. Tyd tans min en krag is mos af, so die foon word minimaal gebruik.
Julie 12, 2018 om 9:10 nm
Ek is hartseer omdat ek jou nie te sien gaan kry nie, maar ek verstaan 100%.
Julie 12, 2018 om 9:56 nm
Ja ek ook. Ek wou so graag by jou winkel kom draai. Ons het behoorlik gesukkel omdat ons nie ons fone kon laai nie, die krag is mos af en die karlaaier het nie gewerk nie. Op ‘n manier kon ons darem nou ons fone laai en kan ek met julle gesels.
Julie 12, 2018 om 9:58 nm
Ek gaan regtig ń punt daarvan maak om by julle aan te kom as ek my man oorgehaal kry om my op ń roadtrip te vat. Nog in hiedie jaar.
Julie 12, 2018 om 10:09 nm
Julie 12, 2018 om 10:39 vm
My singery is net ‘n geraas…. gelukkig kyk God na die hart 😊
Julie 12, 2018 om 3:25 nm
Nou wonder ek skielik oor ‘n ding: Was Paulus-hulle se singery dalk so vals, dat dít die aardbewing veroorsaak het? 😱
Julie 12, 2018 om 3:46 nm
Julie 12, 2018 om 4:44 nm
Jy het my die idee gegee. Ek is seker dis die antwood!
Julie 12, 2018 om 6:02 nm
Jy sal maak dat ek nooit weer sing nie… te bang dit veroorsaak ‘n aardbewing 😯
Julie 12, 2018 om 6:35 nm
Ek dink jy kan maar sing, maar wees maar versigtig. 😊
Julie 12, 2018 om 7:44 nm
Ag baie dankie…. dis ‘n groot vertroosting 😏
Julie 12, 2018 om 8:58 nm
Julie 12, 2018 om 4:16 nm
Dankie – ek het net gister hierdie gelees en spesiale bemoediging daaruit gekry oor God se wonderwerke, al is ons omstandighede so anders as die arme Paulus en Silas s’n was. Prys die Here. Ekself kan net brom, het nie ‘n musikale been in my lyf nie of haar op my kop nie, maar die Here sê mos ‘make a joyful noise”.
Julie 12, 2018 om 4:45 nm
Julie 13, 2018 om 7:46 vm
O grniet dit. Ek wens so iemand wil n videotjie opsit. Marius is ook daar
Julie 13, 2018 om 7:57 vm
Hulle is kwaai oor foto’s en video’s.
Julie 13, 2018 om 7:58 vm
Kyk by Facebook world choir games